Ukrainani tark etganlarning yarmidan ko‘pi Polshadan boshpana topgan. Foto: TASS Ukrainani 24 fevraldan 5 maygacha 5 mln 707 ming 967 nafar kishi tark etdi, deb xabar berdi BMTning qochqinlar bo‘yicha oliy komissari boshqarmasi. Ma’lumot berilishicha, Ukrainani tark etganlarning yarmidan ko‘pi Polshadan boshpana topgan. Polshaga 3 mln 119 ming 196, Ruminiyaga – 854 ming 292, Rossiyaga - 714 ming 713, Vengriyaga – 545 ming 311, Moldovaga – 450 ming 797, Slovakiyaga – 388 ming 282, Belarusga – 25 ming 852 nafar qochqin o‘tgan. Qayd etilishicha, 18 fevraldan 23 fevralgacha Rossiyaga Donetsk va Lugansk oblastlaridan 105 ming kishi o‘tgan.